Downloaded from YTS.MX
Official YIFY movies site: YTS.MX
Mine skoledage var den værste del af mit liv.
"Dumme dreng. Du er dum, umælende og sløv. Sæt dig ned."
Så skolen for mig... Det var en total katastrofe.
Så derfor... Du vil desperat vinde,
fordi du fejlede med så meget i det normale liv.
Så når du finder noget, du skal gøre,
gør du det med meget mere fokus, meget mere engagement, meget mere...
Bare ambition.
Jeg tror, dit tidlige liv
har meget at gøre med, hvordan du udvikler dig.
-Jackie! -Jackie!
-Jackie, kom herover!
Mit tidlige liv var en forværring
på grund af mine skoleproblemer.
Jeg tror, den eneste fordel var,
at jeg ikke kunne gøre de ting, som andre kunne.
Så der er intet alternativ ud over at prøve at gøre det på anden vis.
En kinesisk forbandelse siger: "Må han leve i interessante tider."
Uanset om I kan lide det eller ej, lever vi i interessante tider.
Det er tider med fare og uvished,
men det er også de mest kreative i menneskets historie.
Dette års Formel 1-verdensmesterskab
udkæmpes i 11 løb på tre kontinenter.
Og der er Jackie Stewart, den unge skotte,
en kommende stjerne i sporten og en mesterskabskandidat i 1969.
De svingende 60'ere var en fantastisk tid.
Jeg havde lige påbegyndt mit ægteskab og motorsport,
og min karriere var som en raket.
Men sporten var utroligt farlig.
Og her er det mest katastrofale syn, du kan se på nogen...
Clark blev dræbt øjeblikkeligt,
da hans bil røg af banen med over 240 km/t.
Jackie Stewart har brækket kravebenet og adskillige ribben,
og Helen Stewart er ved hans side.
Stewart trækker fra i 1969-sæsonen indtil videre.
Har han det, der skal til? Kan han blive verdensmester?
Jeg voksede op i River Clyde,
omkring 20 kilometer fra Glasgow.
Mor og far klarede sig godt. De arbejdede begge på værkstedet.
Jackie var en meget, meget nervøs dreng.
Han var meget tynd, og jeg tror, at han i sin tidlige ungdom led
en lille smule af et mindreværdskompleks.
Hvorfor? Det ved jeg ikke.
Og på grund af sin lave statur
kunne han ikke lide skolen. Han hadede den.
Vi nyder alle Robert Louis Stevensons værker...
På det tidspunkt var der vist 54 i den klasse.
Men dine læsefærdigheder er ringe til middelmådige...
Og når den lærer ville have
os alle til at stå op og læse noget fra en bog,
så kunne jeg ikke.
Bare en masse bogstaver og ord, du ikke kan forstå...
Især MacDonald, Stewart og Lindsay...
Det er en følelse af panik. Det er bare en jungle...
Og jeg troede bare, at jeg var dum.
Og jeg fik at vide, at jeg var dum, umælende eller sløv. Eller alle tre.
Og det gjorde ondt. Meget.
Jeg forlod skolen som 15-årig uden en uddannelse.
Min familie havde i det mindste et værksted.
Og det var der, jeg arbejdede.
Jeg klargjorde biler til kunderne,
og en af dem var en ret velhavende kunde.
Og som en lille belønning gav han mig chancen for at køre
i et meget lille løb i Skotland,
hvor jeg blev nummer to.
Han sagde: "Du skal køre i det næste."
Og jeg vandt det næste.
Fire biler og fire sejre i denne weekend
for den unge skotte Jackie Stewart,
og teamejer Ken Tyrrell viser allerede interesse.
I de tidlige 60'ere var vi altid på udkig efter nye, unge talenter.
Så jeg inviterede Jackie ned til en testkørsel på Goodwood.
Jackie satte sig bilen
uden at have kørt en formel-racer før,
og efter fem omgange var han hurtigere end Bruce McLaren.
På det tidspunkt vidste vi, at Jackie var ankommet.
Og Jackie Stewart vinder Monacos Grand Prix i 1966
i sin BRM.
En superb sejr for den unge skotte,
der her ses med sin kone, Helen.
Helen, da du først mødte Jackie,
var du så interesseret i biler?
Nej. Slet ikke.
Jeg var slet ikke interesseret. Heller ikke i at se på.
Strittede du imod?
Ja, jeg strittede lidt imod, og det virkede ikke.
Det virkede slet ikke.
Jackie Stewarts kontor er cockpittet
i hans fransk byggede Matra-racerbil.
1969 er kun Matras anden sæson.
Hvordan kan de begå sig mod teams som BRM, Ferrari og Lotus?
Her er teamchef Ken Tyrrell.
Jeg tror, vi har en fordel i forhold til dem,
for som et lille team
er vi ikke involveret i den politik, store selskaber involveres i.
Vores mål er at vinde motorløb, og vi kan koncentrere os om det.
Velkommen til Silverstone og det britiske Grand Prix i 1969,
og der er fuldt hus i dag på tribunerne...
Dagens felt inkluderer verdensmestrene Denny Hulme,
Jack Brabham, John Surtees,
Graham Hill og topteam-kørerne Jochen Rindt,
Bruce McLaren, Jacky Ickx, Chris Amon,
Piers Courage og Jackie Stewart.
Jeg har altid villet være god til noget.
Det er muligt, at jeg vil være bedre end andre. Jeg ved det ikke.
Jeg husker, at jeg fra en tidlig alder
ville have succes og gøre ting godt.
Og det har ikke ændret sig. Jeg er desperat for at få succes.
Det har været en tæt sæson, og Stewart har nu fire sejre,
men Lotus-køreren Jochen Rindt var hurtigere i træningen
og er i pole position...
Jackie, du fører mesterskabet. Føler du pres?
Jeg prøver at udelukke pres og ikke blive for begejstret.
Jeg skulle bevidst udelukke alle mine følelser.
-Ingen panik. -Tre minutter!
Jeg var totalt neutral.
Og når det er tid til at køre ræs, er jeg helt og aldeles rolig.
Jeg er iskold og neutral.
Det er der, din fordel er: Din ro.
Rindt byder på et storslået show
og lader sig ikke ryste af den mesterlige Stewart bag ham.
Visse personer mener, at de skal tænke på sig selv som den bedste
for at få succes. Og at de vinder.
Det har jeg aldrig tænkt.
Med de personer, jeg kørte imod,
overraskede det mig altid, at jeg var lige så hurtig eller hurtigere.
Han skal op og have kontakt til Rindt igen.
Så der er ikke andet at gøre
end at angribe ham så hårdt, som den Matra kan.
Jeg tænkte altid, at alle er bedre end mig.
Og han er lige bag ved ham der! Han prøver at overhale ham!
Stewart er tilbage i front...
Og jeg har altid tænkt det.
Stewart er tilbage i føringen.
Og Stewart...
Rindt kører i pit! Han har problemer.
Jochen Rindt har problemer. Han kører i pit.
Jackie, fem sejre ud af seks og fem tilbage...
-Hvor mange flere vil du vinde? -Så mange som muligt selvfølgelig.
Det er rart at have vundet så mange, og jeg er meget taknemmelig.
Jeg vil bare vinde flere.
De bød på et storslået show,
et af de bedste Grand Prix'er, vi har set længe.
Og en værdig vinder
og en mand, der har 45 point i verdensmesterskabet.
Sir Jackie Stewart, det er dejligt at være her
med din Matra fra 1969.
Lad mig spørge dig: Føles det som 50 år siden?
Ja, på en måde. Denne bil er meget speciel for mig.
Jeg tror, at når historien skrider frem, vil folk se tilbage.
Og mange gør det, for de gode, gamle dage var vidunderlige.
Det er godt at kramme. Det er godt at kramme.
Lamperne slukkes, og vi kører.
Hamilton foran sin holdkammerat, Leclerc er treer foran Verstappen...
Jeg er ikke én, der tænker sådan.
Jeg mener, at i dag er bedre end i går,
og i morgen bliver bedre end i dag.
Og når jeg tænker tilbage,
er det svært for mig at pege på de lykkeligste dage i mit liv hidtil.
-Sir Jackie Stewart, OBE... -For jeg tror, de venter forude.
Det er muligt, at verdensmesterskabet i 1969
kan blive afgjort i dag på Monza Autodrome.
Hvis Jackie Stewart slutter som nummer fem eller bedre,
så er han verdensmester.
Der var lidt uro. Folk begyndte at blive lidt irritable.
Men på samme tid skal du prøve at bevare roen.
Og at prøve at gøre det er meget vanskeligt.
Jochen Rindt, der stadig er i desperat jagt på sin første sejr,
i den meget hurtige, men temperamentsfulde Lotus 49B,
der er designet af teamchef Colin Chapman.
Den meget erfarne Jackie Stewart,
der næsten bogstaveligt talt kan skrue ned for sig selv
i begyndelsen af et løb, så han er drænet for følelser.
Manererne i gruppen var perfekte.
Og vi kan vi se dem nu. I kan se dem nu.
Rindt er oppe på andenpladsen...
Du skulle være sikker på, hvad alle de andre gjorde,
for du var meget tæt på dem.
Få centimeters afstand nogle gange.
Ned til Vialone, 300 km/t.,
fire biler sammen. Ned til Parabolica.
Kan Stewart holde ud? Sidste omgang, der er et angreb.
Det er Rindt, der overhaler. Jochen Rindt tager føringen
i Parabolica i sidste sving på sidste omgang...
Det må være... De kører over målstregen sammen,
og der er næsten dødt løb.
Det er Jackie Stewart, Rindt, Beltoise og McLaren.
Jackie Stewart vandt det italienske Grand Prix
foran Jochen Rindt med omkring en halv billængde.
Ingen har nogensinde set et motorløb ende sådan!
Og det gør Jackie Stewart til verdensmester
i 1969.
Han skulle slutte som femmer for at blive verdensmester,
og han har faktisk vundet løbet.
For kun fem år siden arbejdede Stewart på sine forældres værksted,
og han er nu Formel 1-verdensmester.
Det var en drøm.
Jeg kunne ikke have drømt om,
at det gik, som det gik.
Du godeste!
Det var starten på at indse, at jeg var blevet verdensmester,
og at ting ville forandre sig.
"Hil kong Jackie", som der stod i Sports Illustrated.
Byd velkommen til mr Jackie Stewart!
Selv om han ikke er på Cassius Clay-niveauet endnu,
kører Jackie Stewart på karakteristisk vis til en ny titel:
En af verdens rigeste sportsfolk.
At have vundet verdensmesterskabet var for os begge...
Vi er kommet langt, men jeg tror...
Jeg var meget stolt af ham, men...
At være en del af det gjorde det dramaet værd
at tage del i alle løbene.
Men han gjorde det.
Jeg knoklede med at være verdensmester.
Jeg deltog i arrangementerne.
Det er let at blive påvirket af
at være i offentlighedens søgelys.
Vi har The Today Show, The New York Times, AP...
Du får penge og alle mulige ting sendt i din retning.
Verdensmester Jackie Stewart, det her er dit liv!
Og hvis der er en indbygget svaghed i din personlighed,
bliver den opdaget.
...fra åbningen til lufthavnen, hvor jeg fløj til New York og Mexico.
Han vil holde sig i gang. Han er en arbejdsnarkoman.
Jeg tror, det er livets pres
for det, jeg skal gøre. Det er ikke egoisme.
De folk, du mødte... Det var et kalejdoskop.
The Beatles, The Stones, Frank Sinatra...
Elizabeth Taylor kom med os til Grand Prix'et i Monte Carlo...
Der har ikke været tid til at absorbere virvaret...
Jeg flyver til Skotland for at se mine forældre i 45 minutter,
og jeg tager tilbage på flyet til London.
Reagerer du ikke moralsk på, hvad der sker i verden?
Jeg kan ikke udpege Vietnam på kortet
eller noget andet.
Jeg blev betalt ret godt. Og jeg skulle levere varen.
Jeg har aldrig prostitueret mig selv, og jeg mener...
Ja, men i den film er der en scene, hvor dit hår klippes af...
De prøver at vise billedet af en moderne racerkører
til fordel for dem. Ikke for Jackie Stewart.
Det er at lade dem gøre med dig, hvad de vil!
Ja, til en vis grad, og de betaler mig for at gøre det.
-Så du er villig til at sælge det? -Ja.
Taler du om moral og principper?
-Nej, hør her... -Du sælger dig selv.
-Nej! -En film om Jackie Stewarts liv.
Er noget af det vigtigste i dit liv dit forbandede hår?
Når vi går ned... Jeg fortalte dig om ham,
den tyske kommentator.
Han kommer hver gang i en mere dum påklædning.
Okay?
Visse folk siger det samme om mig!
I hele min karriere som racerkører
og midt i den succes, jeg oplevede,
havde jeg en hemmelighed.
Jeg kunne hverken læse eller skrive.
Jeg kunne skrive min underskrift, men kun fordi jeg øvede mig
igen og igen.
Jeg kan stadig ikke læse eller skrive rigtigt.
Jeg kan ikke sige alfabetet. Jeg kender ikke alfabetet.
Jeg lod som om.
Du finder måder at undgå
at stå over for noget, hvor du skal skrive noget
eller læse noget.
Du finder forskellige måder
at få folk til at gøre ting for dig.
"Hvad sagde du? Læs det for mig."
Jeg var god til det.
-Jackie! -Jackie!
Med 1970'erne nært forestående bliver han et idol, en popstjerne.
Mange tak!
Og glem ikke konen, Helen.
Hun deltager også.
Vi var i høj grad det populære par på det tidspunkt.
Og det var rart at være trendy og en tidens kvinde.
Jeg synes, at jeg mere skal ligne en kæreste end
en meget adstadig hustru!
Hvad siger du til den store hårdebat?
Skal han have langt hår? Det er et stort...
...samtaleemne i øjeblikket!
-Og hvad mener du? -Jeg opfordrer ham til det.
Det er min skyld, at han gjorde det.
Han har altid nydt at være velklædt, men da jeg mødte Jackie,
havde han dårlig tøjsans.
Han troede, det var god smag. Jeg fandt det gammeldags.
-Lader vi den være sådan eller...? -Det er op til dig.
Men der er en alvorlig side af Stewarts image.
Den tidligere værkstedsmekaniker, der forlod skolen som 15-årig,
repræsenterer nu adskillige store selskaber
og promoverer sit eget brand.
Hans kommercielle aktiviteter kan være et glimt af fremtiden.
Sportsstjernen som millionær?
Optrædener, kampagner og betaling for dem.
Lang vej op fra værkstedsgulvet.
Hvert år tjener Stewart 200.000 pund i schweiziske franc med lav skat,
og det gør ham til den næstbedst betalte idrætsmand i Europa.
Den bedst betalte? En tyrefægter.
Min skat i Storbritannien var 93 procent,
så vi flyttede til Schweiz.
Jeg ville ikke forlade Skotland, men mine skattefolk sagde:
"Hvis der sker noget med dig, har du ikke nok penge
til at forsørge Helen og to børn,
hvis du bliver alvorligt kvæstet eller slået ihjel."
Og den samme aften, på lørdag, flyver jeg til London.
-Hvor gamle er de? -Mark er to et halvt.
Paul fylder fem den 29. oktober.
-Forstår han risiciene? -Nej.
-Slet ikke. -Slet ikke? Er du sikker på det?
Nej, jeg kan ikke være sikker på det, fordi...
Jeg husker, da Jochen havde en ulykke
i Barcelona, og...
Paul så ulykken i TV.
Og han sagde: "Onkel Jochen kørte galt."
Jeg sagde: "Ja." Han sagde: "Onkel Jochen har slået hovedet."
Jeg sagde: "Ja." Han sagde: "Han faldt ud af sin racerbil."
Han sagde: "Du er forsigtig, ikke?
Du falder ikke ud af din racerbil?"
Velkommen til Formel 1-verdensmesterskabet i 1970.
Motorsport var meget usikker dengang,
for uanset hvilket aspekt af Formel 1, du så på,
så var det bare farligt.
Jeg ser ikke mine motorløb som noget meget modigt.
Jeg er slet ikke en modig mand. Jeg er lidt af en kujon.
To gange om året, når jeg tog til Nürburgring
og til Spa,
satte jeg bevidst spørgsmålstegn ved, om jeg kom hjem.
Bilerne var farlige. De var reelt mobile brændstoftanke
med en motor koblet på den ene side og en kører på den anden.
Der var ingen hegn eller barrierer,
ingen afkørselsområder. Der var træer, buske, telefonpæle, tilskuere
eller pigtrådshegn til at forhindre kvæg i
at gå ud på vejen eller banen.
Det var ynkeligt.
I de seneste år har der været mange dødsfald: Jim Clark,
Bruce McLaren, Piers Courage...
Og vi dræbte folk dengang. Ofte.
...Ludovico Scarfiotti, Lorenzo Bandini, Mike Spence...
Så jeg satte mig for
at få bedre sikkerhed ind i motorsport
og især i Formel 1.
Jackie besluttede, at han ville gøre noget ved det
på et tidspunkt, hvor motorsport
blev betragtet som en gigantisk macho-sport.
Vi lukkede Spa-Francorchamps og Nürburgring,
de to storslåede racerbaner i verden.
Og indstillingen dengang var: "Hvem er den tøsedreng Jackie Stewart,
der går rundt og siger, at motorsport bør være mere sikker?
Kan du ikke lide lugten i køkkenet, så gå ud."
Jeg tænkte ikke, at der ville ske noget med Jackie,
men nu er det sket så mange gange.
Jeg kørte ligeud i chikanen og røg ud af tredje gear.
-Du skal... -Jeg indser nu, at det kan ske.
Jeg gjorde det to gange. Jeg kørte næsten ligeud i stadion-sektionen...
Jeg tror, han troede, han var...
Han mente, at hvis du statistisk set overlevede fem år,
så er der fare for, at du bliver slået ihjel.
-Der er meldinger om en ulykke... -Kørernes indstilling var:
"Sådan er det, og vi gør det."
...Piers Courage, den 28-årige...
For de ville hellere køre ræs
end være bekymret over at blive dræbt eller lemlæstet.
Jeg vil ikke køre ræs for evigt. Det er helt sikkert.
En eller anden dag skal jeg nok tænke på at stoppe.
Men jeg vil ikke gøre det nu. Jeg vil ikke stoppe.
Når du er i offentlighedens søgelys, bliver du nøje overvåget.
Og nogle af de journalister vil grave dybt.
Jackie Stewart, New York City, den 12. april.
Det bekymrer mig altid, at de hører, at jeg ikke kan læse og skrive.
Jeg læser næsten aldrig aviser.
Jeg læser aviser om noget...
-Undgår du at læse dem? -Nej.
Den sidste bog, jeg læste, var...
Jeg læste mange bøger. Jeg læste dem på fly.
For når du bruger så meget tid i et fly,
så skal du læse bøger...
Men jeg bluffede,
fordi jeg var bange for, at folk fandt ud af det.
Jochen var den eneste mand, jeg virkelig skulle kæmpe imod.
Han er gode venner med Stewart, men Rindts Lotus...
Han var den eneste mand, jeg respekterede som racerkører.
Meget stor respekt.
Den Lotus var den hurtigste på banen.
Colin Chapman var genial til at få ting til at være hurtige,
men ikke altid driftssikre.
Og ærligt talt ikke altid sikre.
Men at banke fornuft ind i Chapmans hoved er umuligt.
Jeg har aldrig stolet på Lotus.
Er det et forretningsforhold?
Ja, ren forretning.
Jochen havde vundet i Frankrig, Holland og Monte Carlo.
Jeg er ikke helt på afveje, ærligt talt.
Jeg har set mit verdensmesterskab, og jeg har set det forsvinde,
men jeg ved, at jeg ikke kan gøre noget ved det.
Jeg vil gerne have det tilbage, men jeg kan ikke i 1970, fordi...
Den Lotus er bare for god.
Jochen er en meget talentfuld kører,
som jeg nyder at køre imod.
Vi er naboer. 300 meter fra hinanden.
Helen og Nina er meget gode venner
og tilbringer meget tid sammen. Vores børn leger sammen.
Nina er min bedste ven i motorsport. Vi elsker at gøre ting sammen.
Og hun bor lige oppe ad vejen.
Hun er en dejlig kvinde. Meget smuk.
Alle mændene jager hende.
Jochen er en hård fyr. En hård mand, men en meget nær og god ven.
Schweiz er et fristed for Stewart-familien.
Men hvordan har mrs Stewart det med sin mands materielle succes?
Materielle ting betyder ikke så meget for mig som i begyndelsen.
Jeg troede, det ville være fantastisk at have alt.
Men nu, hvor du kan få alt,
værdsætter du de små ting i livet,
såsom at være med børnene og Jackie og jeg sammen.
Jeg tror, det har fået os til at værdsætte, hvad vi har.
De bedste dage i mit liv har været med mine børn.
Det er de stadig.
Jeg får en storslået følelse af
glæde med børnene og Helen.
Jeg tror, det er derfor, at Helen og jeg
er som på en bryllupsrejse. Det er vi.
Vi er meget forelskede i hinanden.
Ved I to, hvor I er på vej hen?
Jeg ved ikke, hvor vi er på vej hen. Det er ikke et ægte liv.
Det er et eventyrliv.
Det er ikke et liv, der varer for evigt.
Var du ved banen, da han kørte galt på Spa?
-Var du der dengang? -I '66? Ja.
Efter det løb drømte jeg om folk, der satte hovedet ind i ild...
-Deres hænder? -Hoveder.
De lå bare i ild. Det var rædselsfuldt.
-Er du kommet af med dem nu? -Ja.
Men på det tidspunkt tabte jeg over seks kilo.
Og jeg er ikke overvægtig,
så du kan forestille dig, hvordan jeg så ud.
Paul? Hvad vil du være, når du er voksen? Ved du det?
-Brandmand. -Hvad?
-Brandmand. -Brandmand?
-Vil du være det? -Ja.
-Er du sikker? -Ja.
Hvis I lige er ankommet,
så velkommen til Monza og Italiens Grand Prix 1970.
Eftermiddagens træning...
Italienerne er utrolige. De følger dig overalt.
Utrolige tilskuere. Altid.
Du skal selvsagt skrive autografer.
I hvert fald nogle af dem. Du kan ikke skrive dem alle.
Du går ind som en tyr i en arena.
Du er ikke tyrefægteren. Du er tyren,
og de er meget glade for at se dig.
Du er en større favorit end matadoren.
Jochen fører i øjeblikket mesterskabet,
og hans kone, Nina, er her også i denne weekend,
så det er en rigtig familieudflugt her på Monza.
Som en kone er du i pitten,
og du ser ikke meget af det, der sker på banen.
Træningen er nu i fuld gang.
Og vi har 27 biler, der dyster om 20 pladser i morgendagens startfelt.
Ken kom over til mig og sagde: "Jochen er kørt galt."
Så kom Jackie over til mig og støttede mig.
Jeg vidste stadig ikke, hvad der foregik.
Nina ville gå over til ambulancen. Og der kom én over til os
og sagde til hende: "Du må ikke gå derover."
Og en af mændene sagde til mig, at Jochen var død.
Jeg tror for det første, at Jochen nok var
min bedste ven i motorsport.
Han var en forrygende kører og...
Det her er en vigtig besked.
Banen er nu genåbnet. Træningen fortsætter i en periode
og slutter klokken 18.30. Det er halv syv lokal tid...
Ken sagde: "Hop i bilen. Skynd dig. Du skal være hurtig,
før træningen stopper. Du har kun omkring ti minutter."
Mine mekanikere spændte selerne.
Og så begyndte jeg bare at græde.
Jeg kørte fire omgange.
Og på min sidste omgang
kørte jeg den hurtigste tid, jeg nogensinde havde kørt på Monza.
-Hvordan har du det lige nu? -Jeg kan ikke forstå det.
Jeg fatter det ikke. Jeg kan ikke forstå,
hvordan han kunne køre den hurtigste omgang med de følelser.
Jeg tror, det må have været...
...den værste dag i mit liv.
Sagen er den...
Motorsport er dum, når jeg ser...
...lidelserne og sorgen og...
...den smerte, den påfører folk, som jeg kender.
Så mange minder og tanker om Jochen.
Hvad Jochen ville være, og hvad han ville gøre.
Det, han ønskede mest, var at blive verdensmester,
og det vidste han ikke...
Han levede ikke længe nok til at vide, at han blev verdensmester.
Jackie og Helen har været fantastiske. Begge to.
Jeg er meget taknemmelig, og jeg elsker dem begge for det.
Det er ikke let for en racerkørers kone.
Det er ikke, som det ser ud. Der sker meget bag kulisserne.
Det kan være dine følelser eller dine tanker.
Det lyder og virker meget glamourøst,
men det er faktisk bare endnu en forretning.
En alvorlig forretning.
Kørere og Formel 1-ledelsen
samles på banen til en særlig anledning.
Det skotskternede er ude for F1-legenden Sir Jackie Stewart,
der fejrer sin 80-års fødselsdag.
Ingen eller noget er uerstattelig.
Det er desværre sandheden.
Da vi så Jim Clarks død,
troede vi, at det aldrig blev det samme.
Da vi så Ayrton Sennas død,
troede vi, det aldrig blev det samme.
Det er det samme.
Livet går videre.
Da François Cevert kom, var han anderledes.
Jeg så faktisk den unge kører,
der havde et åbenlyst talent, men havde en enorm
lyst til at lære.
Og en enorm mængde energi til at ville levere varen.
Han så næsten for godt ud til at være en racerkører.
Hvorfor vil du have sådan én?
"Kan han være en seriøs racerkører med det udseende?"
Siger du første gear i hårnålesvinget? Til venstre?
Jeg fortalte François alt.
Han vidste mere, end nogen holdkammerat ville vide.
Alle lytter med. Helmut!
Alle mine hemmeligheder, Helmut!
Og Jackie er meget god
til at analysere bilen. Han læser bilen så godt,
at når flaget viftes,
har han altid en meget let bil at køre.
Han skal ikke kæmpe med sin bil,
fordi bilen ikke er god i svinget.
Jackie formår altid at fikse sin bil, så den er let at køre.
Sidste år var du mindre nervøs før løbet.
Ja, det er rigtigt.
Du var afslappet det år.
Som jeg siger, er det Jackie, der påvirker mig.
Han er nervøs her til morgen. Jeg kan mærke det.
Jeg så en artikel i en af aviserne i sidste uge.
Det var Jackis liv med mig.
Under den
var der fem af vores næreste venner, der var blevet dræbt.
Og jeg indså pludselig, at de fem personer
er dem, vi kom tættest på i motorsport.
Og der er ingen tilbage i motorsport for os.
En smuk start af Stewart...
Er du bekymret over hendes evne til at magte alt det her?
-Nej, slet ikke. -Nej, jeg mener...
Det er nok muligt, at hun opbygger alt det indeni.
-Det kommer måske ud engang. -Det er muligt.
Men hun er en stærk personlighed.
Jeg tror, hun er stærkere end mig.
-Hun er meget stærkere end mig. -Hvordan er hun stærkere end dig?
Hun ser de vigtige ting i livet.
Jeg respekterer hende for det.
Hun lader ikke sine følelser vælte automatisk ud.
Respekterer du hende på samme måde, som du respekterer dig selv?
Jeg tror, Jackie var glad for, at jeg var sådan,
for hvis jeg græd hvert femte minut, som visse piger gør,
og jeg forstår det... Men du skal være stærk for Jackie.
Her kommer han. Det ternede flag er klar.
Jackie Stewart vinder Monacos Grand Prix for Ken Tyrrell.
Jeg tror på held. Du behøver held.
Det gør alle, men jeg tror ikke på uheld.
Hvis du har vedvarende uheld, er du ikke bare en uheldig person.
Du har taget fejl. Du gør det forkert,
og det skal du indse.
Ville du gamble?
I Monte Carlo tager jeg til kasinoet. Måske efter løbet.
Og jeg satser kun 25 dollar.
-25 dollar? -Det er det hele.
-Din nærige rad! -Ja!
-Er du nærig? -Når det gælder om at gamble,
satser jeg ikke penge på noget, jeg ikke forstår.
-Din nærige rad! -Du har ret. Det er jeg.
Hvorfor satse penge på noget, jeg ikke forstår?
Problemet er, Roger,
når jeg er... Jeg har i tankerne en bestemt
indstilling over for bilen.
Den hopper ud af gear,
og den er svær at få i, og så er det hele...
Der sker noget mekanisk.
Det bygger op og bygger op, og det er ikke i støddæmperne.
Jackie har kvaler med at kommunikere med skrift og skrevne ord.
Men han har slet ingen kvaler med
at kommunikere med det talte ord.
Jeg lærte at kommunikere. Jeg lærte, hvordan jeg forklarer,
hvorfor bilen gjorde det i stedet for det.
Det tog mig måske længere tid at forklare end de fleste,
men det var nok mere tydeligt, fordi jeg gjorde mere ud af det.
Det føltes i begyndelsen, som om den ikke bremsede foran.
Jeg kunne træde på bremsepedalen, indtil der var et hul i min fod.
Jeg var træls.
Folk siger: "I guder, Jackie pladrer løs om det."
Det er, fordi jeg ikke tror, de har forstået det.
Og det har de selvfølgelig ofte.
...i femte gear, og så gør den det, men ikke i andet gear.
Jeg kan godt sige, at jeg kunne forstå mekanikere og teknikere,
og jeg respekterede dem for det, de gjorde,
og forstod kvaliteten af deres arbejde.
Mine mekanikere var bedre til at gøre det, de gjorde,
end jeg nogensinde var til det, jeg gjorde.
Og det er derfor, jeg er i live i dag.
Vi kan forstå, at nogle af kørerne
er bekymrede over sikkerheden på banens belægning.
Der kommer flere opdateringer om situationen...
Sikkerhed rammer en rå nerve i mine øjne,
fordi sikkerhed var en syg joke. Der var ingen sikkerhed.
Banerne var farlige, og lægefaciliteterne var
mildt sagt basale.
En time før banen åbner,
er der en inspektion i gang, anført af Jackie Stewart,
en kører med markante meninger om sikkerhed i motorsport.
Problemet er, at de har vidst besked om dette løb i ni måneder,
og de har valgt den sidste uge til at give banen en ny belægning.
Jeg vil bare sikre mig,
at hvis vi træner, og banen bryder op,
så bliver løbet aflyst.
Vi vil ikke have mere fis om, at de reparerer belægningen.
Vi må erkende, at racerløb aldrig er helt sikre.
Målet i motorsport, eller i hvert fald mit mål,
er at fjerne de unødvendige farer, som motorsport har.
Der er mange i dag, der mener, at motorsport bør være farlig.
Næsten gladiatorisk.
De er stærke modstandere af Stewarts sikkerhedskampagne.
Stirling Moss! Han mente, det ikke var vores job at gøre det.
Han mente, at vi skulle tage chancer.
Han var altid en god ven, men vi var uenige om sikkerhed.
Det er noget, hvor Jackie og jeg ikke er enige.
Jeg mener, vi skal bebrejde ham
for svækkelsen af alle de gode baner.
Jeg mener, at racerløb skal have et element af fare.
For mig er det som at lave mad uden at have salt.
Den sande smag kommer med faren.
Kørersikkerhed er én ting, men Jackie Stewart har kig
på et større helhedsbillede.
Hvis vi er mindre end helt ansvarlige,
så kan vi miste denne sport.
Og hvis vi ikke holder orden i eget hus
ved at holde ulykker inden for banens grænser, uden...
...må Gud forbyde det, uden at de rammer tilskuerne.
Vores største risiko er, at det sker.
I mine øjne skal det være nu.
Du kan køre ud i en bil.
Der er 25 biler her. De kan ikke fejes op på en bil.
Du skal køre 40 omgange.
Stewarts indsats begynder at bære frugt.
Ikke mindst med det topmoderne, mobile lægecenter.
Jackie er en enormt beslutsom,
oprigtig fyr, og han har med andre personer
gjort Formel 1 meget mere sikker, end den nogensinde var.
Den bliver aldrig sikker,
men at den er så sikker, som den er nu, er på grund af ham.
På det tidspunkt var Jackie sjældent hjemme.
Jeg havde Paul og Mark derhjemme, så det derfor var ret trættende.
Jackie var en familiemand,
selv om han ikke tilbragte den tid, han ønskede.
Du tænkte altid, når han tog hjemmefra: "Kommer han tilbage?"
Nogle af dem kom ikke hjem, og de havde børn.
Paul kom tilbage en dag og sagde: "Hvornår dør far?
Alle drengene i skolen siger, at far dør,
fordi alle racerkørere dør."
Jeg ser det, og jeg kan virkelig...
...føle dem. Jeg føler dem meget tæt på mig.
En, to...
Men du samler tankerne og fortsætter.
Og jeg er helt sikker på,
at det koster dig noget i forholdet til din kone.
Jeg tror, halvdelen af problemet er, at folk som dig
og de andre såkaldte intellektuelle i Amerika
tilbringer halvdelen af livet på at analysere sig selv
i stedet for at nyde det.
Så livet er bare en fornøjelig affære...
Nej, der er triste øjeblikke i det.
Jeg har nok set mange flere end dig.
-Uden tvivl. -Men jeg har set meget af det,
og jeg har set meget af livet.
Og ved at se en masse af livet forstår jeg det.
Nok meget mere end mange mennesker.
Du sagde det for tre år siden sådan her til mig:
"Når du kører en racerbil, er du mere opmærksomhed på din dødelighed.
Du elsker dine børn og din kone mere,
fordi du ved, at du kan være død om en uge."
Når jeg virkelig er i form,
udelukker jeg helt følelser.
Jeg udelukker dem bevidst.
Og når jeg ser et sving komme mod mig,
ser jeg svinget i slowmotion.
Ting suser ikke forbi dig på hektisk vis.
De er krystalklare.
Hele dit system, hele din fysiske krop,
er meget intens.
Det er som en beruselse.
Jeg tror, det er som én, der er høj på stoffer.
Jeg fløj frem og tilbage over Atlanterhavet
fordi jeg kørte i VM i Europa og resten af verden,
og jeg deltog i Can-Am mesterskabet fra juni indtil enden af oktober.
Når Jackie Stewart kommer i gang, er der få personer i verden,
der kan matche hans kørestil og evner.
Og lige nu er Jackie Stewart i gang.
Jackie Stewart er nu verdensmester i Formel 1 for anden gang.
Der fejrer han det
med holdkammeraten François Cevert og teamchef Ken Tyrrell.
VERDENSMESTER 1971
Jackie vil fortsætte og sætte en masse nye rekorder.
Det er kun hans andet verdensmesterskab.
Han satte en ny standard i motorsport, et nyt højdepunkt,
og noget for alle at gå efter.
Men hold for Guds skyld op.
Jeg er Jackie Stewart. De racerbiler, jeg kører...
Getty Premium er billigere end mange andre...
Goodyear G800 Supersteels. Ydeevne, der varer ved...
Capri, den sexede europæer...
Lad os tale om penge. Tjener du mere end...
...de fleste kørere...
-Det tror jeg, ja. -Hvorfor?
-Folk mener, jeg er det værd. -Hvorfor?
Det er mere end bare at køre en bil.
Det er reklameaktiviteter, jeg udfører,
og den måde, jeg kan tale på og indgå en aftale,
der måske er bedre end en anden.
Jeg er ikke sikker på, om han nyder løbene,
eller om han nyder den kendsgerning, at han tjener mange penge.
Jeg forstår det ikke helt. Jeg har aldrig spurgt ham.
Ved årets udgang var jeg udmattet efter at have gjort for mange ting,
og jeg kunne ikke hente mit VM-trofæ.
Det var mit andet VM, og jeg sendte Helen i stedet for.
Jeg var drænet.
Jeg følte mig stadig usikker,
fordi jeg vidste, at jeg ikke var så klog, som folk troede, jeg var.
Men jeg kunne stadig ikke læse, og jeg kunne stadig ikke stave.
Helen vidste det ikke.
Hun vidste det ikke. Jeg lod som om.
Ingen vidste det. Det var en meget velbevaret hemmelighed.
Glæden over sejr
og smerten efter et nederlag.
Jackie Stewart er igen med os i dag.
Verdensmester-racerkører og vores ekspert om sporten...
Jeg begyndte at blive et tilbagevendende ansigt
i ABC's Wide World of Sports, et meget succesrigt program
med mange seere.
...fuld af spænding. Det er indbegrebet af glamour,
det er farverigt, det er spændende. Det er alt, hvad vi ønsker.
Problemet var, at jeg fandt det umuligt at læse telepromteren.
Så jeg måtte lade som om.
Der er tre her og fire...
Jeg lærte mine replikker på forhånd og prøvede at få det til at fungere.
...til at observere og kommentere, verdensmester Jackie Stewart.
Keith, Alfa Romeoen er det, man kalder en sports-prototype.
Det er en meget speciel form for bil...
Det var en masse forberedelse,
men i sidste ende lod det til at virke.
MANDAG
Jeg lavede 25 programmer et år for ABC's Wide World of Sports.
Det var et af de år, hvor jeg fløj 43 gange over Atlanterhavet.
Men Atlanterhavs-rejserne viste sig at være lidt for meget for ham.
Det er ikke den selvsikre Jackie Stewart, vi plejer at se.
Han har allerede droppet et løb på grund af helbredsproblemer,
og Ken Tyrrell må være bekymret over sin stjernekører, især...
Jeg fik et blødende mavesår.
Jeg havde indre blødninger og var langt ude.
Der er Colin Chapman...
Og det er Emerson Fittipaldi. Superb kørsel...
Lotus teamet markerer sig voldsomt i 1972-sæsonen
med deres forrygende unge brasilianer.
Jeg var i en meget stærk position, og vi havde mange løb,
hvor vi dystede mod hinanden.
Han vandt, jeg var toer, eller omvendt.
Jeg vidste, at jeg ikke kørte godt,
og jeg var sur på mig selv for at have for travlt.
Fittipaldi er nu Formel 1-verdensmester i 1972.
Den yngste mester nogensinde.
Det er mit første verdensmesterskab.
Det så ud til, at Jackie ikke kunne lide Emerson-ideen.
Emerson Fittipaldi, verdensmester, 61 point.
Nummer to: Jackie Stewart med 45.
Når du deltager i sport, vinder eller taber du.
Det vigtige er at vinde.
Jeg ved ikke, hvor mange gange jeg blev toer.
Det kan jeg ikke sige,
fordi det er ligegyldigt.
Hvad end jeg gør, så prøver jeg at gøre mere.
Det sker stadig i mit liv. Helt op til i dag.
Godmorgen.
Hvordan går det? Godt at se dig.
Hey! Se dig!
Jackie er en af de bedste kørere i verden.
Men jeg vil stadig gøre ting i mit liv.
En af mine nære venner.
Og jeg gør det af og til alt for ihærdigt.
Det er min eneste fremgangsmåde.
Kun sådan har jeg opnået noget.
Kun sådan har jeg opnået succes.
Det tvinger dig hjemmefra.
Helen er træt af det,
men hun ved, at jeg udfører mit job.
Der er tider, hvor hun siger:
"Hvorfor gør du det? Hvorfor gør du det stadig?"
-...Ford Cosworth-motoren. -Ja.
Jeg gør det, fordi det tilfredsstiller mig.
Jeg vil ikke fjerne det, der er Jackie Stewart.
Jackie Stewart, en af de førende personligheder i motorsport...
Det er det andet Formel 1-løb i 1973,
og Interlagos byder på det første brasilianske Grand Prix.
Den regerende verdensmester, Emerson Fittipaldi.
-Og Jackie Stewart. -Emerson, Emerson!
Emerson var en stjerne fra Brasilien og en hård modstander.
Det var meget moderne at have bakkenbarter dengang.
Jeg sagde: "Hvorfor ikke? Jackie har dem, og han er hurtig.
Mine skal være større for at være hurtigere end ham!"
-Emerson! -Emerson!
Og igen den velkendte begejstring.
Fittipaldi får flaget. Den lokale knægt har gjort det,
og Interlagos elsker det.
Hvad mener du om Emerson som kører?
-Hvem? -Emerson Fittipaldi.
Den fyr, der vandt verdensmesterskabet.
Åh, ja!
-Den Lotus er ikke til at stoppe. -Han kørte et glimrende løb.
Jeg er ked af, at jeg ikke kunne kæmpe mere imod.
Fem sejre hidtil,
tre sejre til Fittipaldi og to til Stewart.
Træningen er i gang på Zandvoort i denne vigtige weekend...
Fittipaldi i Lotusen og Stewart i Tyrrellen.
De har tre sejre hver,
men Stewart fører med et point. Begge teams er...
Det føles, som om speederfjederen ikke er stærk nok.
Hold da op, Ronnies motor lyder som en sæk søm.
-Hvor er Emerson? -Han havde en alvorlig ulykke.
Åh, nej! Åh, nej!
Hvor? Hvad skete der?
Han bragede ind i autoværnet.
Fittipaldis bror.
Hans kone.
Lettelse hele vejen rundt.
Vi kender endnu ikke omfanget af Emersons skader,
eller hvordan det kan påvirke kampen om mesterskabet,
men løbet begynder snart.
En bil er røget af i Panoramabocht.
Vi ved i øjeblikket ikke, om der stadig er en mand i den...
-Jeg var lige på ulykkesstedet. -Ja?
Manden er død. Jeg så det. Det var rædselsfuldt.
Det var Roger Williamsons STP March.
Williamson er død. Ingen æresomgang, stille præmieuddeling...
Tag det.
Jackie Stewart er nu ti point foran Emerson Fittipaldi,
og et stort tillykke til James Hunt og Hesketh-teamet.
Det er kun James Hunts fjerde Grand Prix.
Jeg tror, han mente... Det var ved at blive lidt fjollet.
Jeg tror, han gjorde status over sit liv.
Her var jeg på toppen af min ydeevne.
På toppen af min indtjeningskapacitet.
Al den tilbedelse, der fulgte med.
Og jeg fik ikke meget ud af det.
Det var negativt frem for positivt,
og det forvirrede mig. Så besluttede jeg at stoppe.
Han ville ikke offentliggøre det,
for han ville ikke have, at Helen indledte en nedtælling
med kun fem mere, kun fire mere, kun tre mere.
Hun ville have ventet på det sidste løb med tiltagende angst
for at få det afsluttet.
Og der var tider, hvor jeg ville sige til Jackie:
"Vær sød at stoppe." Men jeg gjorde det ikke.
Jeg lovede, at jeg ikke ville gøre det. Og jeg har ikke gjort det.
Har du nogensinde dårlig samvittighed over
det liv, du får Helen til at gennemleve?
Ja. Helt sikkert.
Det er en meget selvisk branche, og jeg har dårlig samvittighed.
Ved højdepunktet i min karriere
var jeg en meget selvisk, selvcentreret person,
og verden skulle cirkulere rundt om mit liv.
Hvis du gearer den til tredje gear...
Min familie, min kone, mine forretningspartnere,
mit team, mine mekanikere, mine designere, mine Ken Tyrrell'er
skulle alle afpasses til, hvad Jackie Stewart ønskede.
-Vil du spille? -Ja.
-Jeg har mit bat. -Det er et godt et.
Vi har talt meget om din mand, Helen, men...
Hvad med hans holdkammerat? Hvordan har du det med ham?
-François? -François, ja.
Han er sjov og rar at være sammen med.
Han elsker min familie og Jackie. Vi går fint i spænd med hinanden.
Han er en ret ung mand, ikke?
Han har altid piger, der kommer
og prøver at lære mig at kende, så de kan lære ham at kende.
Det her var François... Han kyssede mig ikke. Han...
...fjollede bare rundt. Det er sjovt, fordi Jackie...
Han var ligeglad.
For han vidste, han var sikker.
Det var ikke alvor.
Vi er glade for at se Emerson Fittipaldi tilbage i feltet.
Han er nummer 14, langt bag Stewart og Peterson i forreste startrække,
med Ickx og François Cevert i den anden Tyrrell bagved.
Fem, fire, tre...
Jeg holdt intet skjult for François. Intet!
Fortæl mig om din uddannelse som kører.
Det er meget enkelt. Jackie stod for min uddannelse.
Jeg var, hvad du kan kalde en skør kører.
Jeg kørte bare løs. Jeg tænkte ikke nok over, hvad jeg gjorde.
Og Jackie stoppede alt det og lærte mig,
hvordan du skal analysere en bil og tænke, når du kører,
på den vision, du vil have.
Stewart vinder i Tyskland. Hans 27. Formel 1-sejr,
det største antal sejre for en kører.
Han overgår den afdøde Jim Clark, der havde 25...
François havde en stor vilje til at lære.
Det var rart for mig,
for jeg var sammen med én, jeg kunne videregive noget til.
Og han var hurtig.
Jeg sagde til Ken bagefter: "Ved du hvad?
Jeg tror, at François kunne have slået mig i dag."
Jackie er stadig maestroen for mig. Han er den eneste mand,
måske i verden, der kan køre et Grand Prix med 90 omgange,
to timers ræs, uden at begå en eneste fejl.
Men jeg tror, at jeg på én omgang nu er så hurtig som Jackie.
Hvad betyder det? Hvad skal du gøre for at slå ham?
Ikke begå fejl.
François, en stor én!
Jackie Stewart ser uovervindelig ud i kampen om mesterskabet.
Han har 60 point, efterfulgt af Cevert med 45.
Fittipaldi har 42.
François vidste ikke, jeg ville stoppe.
Han var den åbenlyse førstekører det næste år.
François! François! François!
Ved alle løbene det år tænkte jeg:
"Wow, jeg kører aldrig ræs her igen."
Forbandede prop!
Alle de hændelser blev meget tydelige i mit sind
som den sidste gang, jeg gjorde det.
Så det var den gode tid.
Det sidste sving, og Stewart har gjort det!
Jackie, hej!
Han er nu verdensmester i 1973!
To Grand Prix'er tilbage i Canada og USA...
I de to uger før Grand Prix'et i Amerika
tog vi ned til Bermuda.
Jackie var taget af sted for at spille golf,
så vi lå der bare
og talte om, hvorvidt Jackie ville stoppe eller ej.
Og jeg sagde: "Hvis han stopper, bliver du nummer et."
Han sagde: "Det håber jeg.
Jeg ved det ikke."
Han plejede ofte at spille klaver,
og han spillede et vidunderligt værk af Beethoven,
"Pathétique".
Han drillede mig altid med den musik,
for jeg blev altid bevæget. Jeg elskede at høre ham spille.
Og da vi tog derfra, var det...
...meget... Jeg ved det ikke. Jeg havde en underlig fornemmelse.
Mine damer og herrer,
I må nu gerne ryge. Kun cigaretter. Tak.
François havde pudsigt nok den dag sagt til mig:
"Hvis der sker noget med mig..."
Han troede ikke på liv efter døden. Hvis du dør, er det det.
Jeg sagde: "Jeg tror, du tager fejl. Jeg er sikker på, der er noget.
Der kan ikke bare være ingenting."
Så han sagde: "Hør her.
Den, der dør først, kommer tilbage og giver et tegn."
Kan du se det trofæ? Det kræver meget at vinde det.
Sådan, rul den rundt!
Tester en, to, tre, tester en, to, tre, Watkins Glen...
Mr og mrs Edsel Ford, kom venligst til Ford Motor Company-bureauet,
der er til venstre for...
Min kone Cynthia og jeg skulle møde Jackie og Helen.
Vi ankom forud for træningen.
Alle var i godt humør.
Det var en festlig weekend.
Da jeg kom tættere på det, der ville have været
mit sidste løb i mit 100. Grand Prix,
blev jeg ikke hyper, nervøs eller spændt.
Det var enden på en lang sæson.
Jeg havde vundet verdensmesterskabet.
Og jeg havde det godt med,
at min karriere var nået til enden.
Efter morgentræningen har Ronnie Peterson den hurtigste tid
med et minut og 39,6 sekunder...
Før den sidste træning sagde Ken til mig:
"Den største gestus, du kunne byde på i dit sidste Grand Prix,
selv om du fører det,
ville være at vinke François forbi
og lade ham vinde."
Jeg sagde: "Ken, det er meget at bede om. Mit sidste Grand Prix?"
Jeg sagde: "Lad mig overveje det."
Jackie Stewarts holdkammerat, den 29-årige franskmand François Cevert,
har haft en forrygende sæson hidtil.
Han kolliderede med Jody Scheckter for to uger siden på Mosport,
men han er tilbage i bilen...
Jeg kan ikke være gladere. Alt, hvad jeg gør
med motorsport, nyder jeg.
Alt. Fordi det er min lidenskab.
Jeg var kommet til pitten. Jeg havde mine bøger ude.
Han kiggede op, og han..., før han lukkede visiret.
Vores sidste træning begynder nu,
og vi fortsætter i de næste 30 minutter...
Der var vragdele over hele banen. Store dele,
men tydeligvis blå.
Og jeg gik over til bilen, der stadig røg og dampede.
Og François er i bilen.
Og... det var et rædselsfuldt syn.
Det var bare...
Selve voldsomheden var forfærdelig.
I guder, det...
Det plager mig stadig i dag.
Jeg tænker ofte på ham.
Vi havde lange samtaler, François og jeg, om døden og om,
hvad der skete, hvis der var liv efter døden.
TIL MINDE OM FRANÇOIS CEVERT
Jeg sagde: "Hvis det sker for dig, så kom tilbage og fortæl mig det."
Og det gjorde han.
Så jeg ved, der er liv efter døden.
Det er alt, hvad jeg har om det emne.
Jeg er ikke én, der ser tilbage med rosenrøde briller.
Jeg tænker ikke sådan.
Der har været nogle svære tider.
Men der har også været uventede, positive ting.
Jeg var 43 år,
længe efter at være stoppet,
da jeg fik diagnosen svært ordblind.
Og jeg tænkte pludselig: "Jeg er blevet reddet fra at drukne.
Jeg er ikke dum, og jeg er ikke sløv.
Jeg er ikke umælende."
Nu siger folk, at ordblindhed kan være en fordel.
Jeg er ikke sikker på, at det er rigtigt.
Men hvis min historie kan hjælpe folk,
der ikke kan læse eller skrive,
så ser jeg det som en succes.
Mit liv har været som en raket...
...hvor de levende, strålende farver blandes med de mørkeste farver.
Og jeg tror, at det er der, du virkelig smager,
hvad der er virkelighed.
På dybest vis.
Og selv om der var bitre tider, og de var meget bitre,
fremhævede det også, hvad virkeligheden i det gode liv var,
og hvad livet havde givet mig for bare at køre i en racerbil.
Tekster: Claus Christophersen plint.com